b'\n_START_ARTICLE_\nVi\xc5\xa1eva skupina\n_START_PARAGRAPH_\nVi\xc5\xa1eva skupina je del Zahodnih Julijskih Alp. Skupina se nahaja v Italiji\n_START_SECTION_\nRaz\xc4\x8dlenitev\n_START_PARAGRAPH_\nVi\xc5\xa1eva skupina je pravi labirint grebenov in vmesnih dolin ter krnic. Grebeni o\xc5\xbejega masiva se razpletajo vzhodno od vrha Vi\xc5\xa1a. Na vzhodni strani Vi\xc5\xa1a stojita dve lepi kupoli Gamsove matere in Divje koze, med katerimi \xc5\xa1trlita iz grebena \xc5\xa1e Turn in Mala \xc5\xa1pica. Od Divje koze se vle\xc4\x8de greben prek Lastovic in sedla Pra\xc5\xa1nik proti Kamnitemu lovcu in Vi\xc5\xa1arjam. Ta veriga lo\xc4\x8di dolini Zajzere in Mrzle vode. Pod Divjo kozo le\xc5\xbeita na jugu Trbi\xc5\xa1ka \xc5\xa1krbinica in Trrbi\xc5\xa1ka Krni\xc5\xa1ka \xc5\xa1pica. Od tod se proti vzhodu greben postopoma zni\xc5\xbeuje. Vrhovi tega grebena so lepe ojstrice, med katerimi je \xc5\xa1e posebej slikovita Lepa glava. Greben se kasneje zni\xc5\xbea do Rabeljske \xc5\xa1krbine. Najju\xc5\xbenej\xc5\xa1i del Vi\xc5\xa1eve skupine je greben Belih \xc5\xa1pic, ki na jugu zapira dolino Belega potoka.'